***STAŇTE SA DOBROVOĽNÍKOM V ZARIADENÍ SOCIÁLNYCH SLUŽIEB***

***Pohoda seniorov, n.o.***

*Hľadáte spôsob ako zmysluplne tráviť voľný čas? Ak chcete svoj čas a prítomnosť ponúknuť nášmu zariadeniu tak sa staňte dobrovoľníkom u nás.*

*Zabezpečíme Vám kompletné zaškolenie potrebné pre prácu v našom zariadení.*

***U nás v zariadení si môžete vybrať činnosť , ktorej by ste sa chceli venovať:***

* *Práca s klientmi*
* *Organizácia podujatí a akcií*
* *Výzdoba zariadenia a úprava okolia*

***Práca s klientmi***

*Dobrovoľníci navštevujú klientov jednotlivo alebo spolu a  vykonávajú dobrovoľnícku činnosť - rozhovor, čítanie knihy, prechádzka, kresby, manuálna činnosť a niekedy len tichá prítomnosť.*

***Organizácia podujatí a akcií***

*Dobrovoľníci môžu zariadeniu prispieť svojou kreativitou a zručnosťou pri organizovaní rôznych podujatí a akcií. Zariadenie každoročne organizuje Deň otvorených dverí , Vianočné posedenie, akcia – „ Október - mesiac úcty k starším“, úzka spolupráca s miestnym Klubom dôchodcov v Galante, miestnou knižnicou a bilingválnym Gymnáziom či stretnutie s rôznymi umelcami.*

***Výzdoba zariadenia a úprava okolia***

*Dobrovoľníci v spoločnosti našich klientov môžu tráviť svoj čas v areáli zariadenia a to výsadbou a polievaním kvetín, pestovaním rôznych bylín, športovými aktivitami a pod.*

***Benefity pre dobrovoľníkov***

*Možnosť účasti na spoločenských akciách - posedenie s členmi z Klubu dôchodcov a pod. Dobrovoľníkovi je zabezpečený pitný režim, káva, čaj a strava.*

***Dobrovoľník je obyčajný človek, ktorý robí neobyčajné veci.***

Mgr. Miriam Maasová v. r.

riaditeľka